Štátny fond rozvoja bývania partnerom veľtrhu Coneco
Hlavným partnerom medzinárodného veľtrhu stavebníctva Coneco je aj v tomto roku Štátny fond rozvoja bývania, ktorý vám od 22. do 25. marca vo svojej expozícii priblíži možnosti financovania bytov, zariadení sociálnych služieb alebo obnovu bytových domov.
Dozviete sa všetky podrobnosti pre obstaranie bytu či rodinného domu pre fyzické osoby, obnovu bytového domu, obstaranie nájomných bytov, zariadení sociálnych služieb a ubytovacích domov. Samozrejmosťou budú informácie o výhodnej mladomanželskej pôžičke na výstavbu, kúpu či stavebnú úpravu bytu. Ak v blízkej dobe plánujete riešiť svoje bývanie, nepremeškajte príležitosť prekonzultovať svoju situáciu a možnosti s odborníkmi.
Podrobnejšie informácie sa dozviete na www.sfrb.sk.